MK สุกี้ ซื้อกิจการ แหลมเจริญซีฟู้ด
เมื่อไม่กี่ชั่วโมงที่ผ่านมา บริษัท เอ็มเค เรสโตรองต์ กรุ๊ป แจ้งต่อตลาดหลักทรัพย์ว่า ได้อนุมัติให้ซื้อหุ้น 65% ของบริษัท แหลมเจริญ ซีฟู้ด จำกัด โดยดีลนี้มีมูลค่า 2,060 ล้านบาท ซึ่งจะแล้วเสร็จภายในเดือนธันวาคม ปี 2562 ซึ่งหมายความว่า มูลค่าบริษัท แหลมเจริญ ซีฟู้ด ทั้งหมดมีมูลค่า 3,169 ล้านบาท โดยมีการคาดการณ์กันว่า การซื้อครั้งนี้ MK จะใช้เงินสดของตัวเองที่มีอยู่ในการชำระค่าซื้อ เพราะปัจจุบัน MK มีเงินสดอยู่ในมือทั้งหมดมากถึง 9,700 ล้านบาท 
6 ก.ย. 2562

MK สุกี้ ซื้อกิจการ แหลมเจริญซีฟู้ด
เมื่อไม่กี่ชั่วโมงที่ผ่านมา บริษัท เอ็มเค เรสโตรองต์ กรุ๊ป แจ้งต่อตลาดหลักทรัพย์ว่า
ได้อนุมัติให้ซื้อหุ้น 65% ของบริษัท แหลมเจริญ ซีฟู้ด จำกัด
โดยดีลนี้มีมูลค่า 2,060 ล้านบาท ซึ่งจะแล้วเสร็จภายในเดือนธันวาคม ปี 2562
ซึ่งหมายความว่า มูลค่าบริษัท แหลมเจริญ ซีฟู้ด ทั้งหมดมีมูลค่า 3,169 ล้านบาท
โดยมีการคาดการณ์กันว่า การซื้อครั้งนี้ MK จะใช้เงินสดของตัวเองที่มีอยู่ในการชำระค่าซื้อ เพราะปัจจุบัน MK มีเงินสดอยู่ในมือทั้งหมดมากถึง 9,700 ล้านบาท
ปัจจุบัน ธุรกิจของ MK ประกอบไปด้วย
1. ธุรกิจร้านสุกี้ในแบรนด์ MK, MK Gold และ MK Live มีสาขาทั้งหมด 452 สาขา
2. ธุรกิจร้านอาหารญี่ปุ่นในแบรนด์ Yayoi, Miyazaki และ Hakata มีสาขาทั้งหมด 218 สาขา
3. ธุรกิจร้านอาหารอื่นๆ เช่น ธุรกิจร้านอาหารไทย ร้านกาแฟ ขนมหวาน และร้านอาหารพร้อมทาน มีสาขาทั้งหมด 14 สาขา
นอกจากนี้ ในช่วงที่ผ่านมา MK ยังมีการขยายธุรกิจใหม่ๆ มากขึ้น เช่น
ธุรกิจข้าวกล่องภายใต้แบรนด์ Bizzy Box ผลิตและจำหน่ายอาหารกล่อง ของทานเล่น ขนมหวาน
ธุรกิจกาแฟและเบเกอรี่ภายใต้แบรนด์ Le Petit ผลิตและจำหน่ายของทานเล่น กาแฟ และเบเกอรี่
ธุรกิจขนมหวานภายใต้แบรนด์ MK Harvest ผลิตและจำหน่ายขนมหวาน ไอศกรีม
การเติบโตของธุรกิจเหล่านี้ จึงทำให้สัดส่วนรายได้ของธุรกิจร้านอาหารญี่ปุ่น และร้านอาหารอื่นๆ เพิ่มขึ้นสวนทางกับสัดส่วนรายได้ของธุรกิจสุกี้ที่ลดลง
รายได้และกำไรของบริษัท เอ็มเค เรสโตรองต์ กรุ๊ป จำกัด (มหาชน)
ปี 2016 รายได้ 15,498 ล้านบาท กำไร 2,099 ล้านบาท
ปี 2017 รายได้ 16,457 ล้านบาท กำไร 2,425 ล้านบาท
ปี 2018 รายได้ 17,234 ล้านบาท กำไร 2,574 ล้านบาท
ก็น่าติดตามว่า การเติบโตของ MK ในอนาคตจะเป็นอย่างไร
เพราะทุกคนน่าจะยอมรับกันว่าตลาดสุกี้บ้านเราคงโตแบบสมัยก่อนลำบากแล้ว
แต่ตราบใดที่คนยังต้องกินข้าว 3 มื้อ
MK ก็ต้องหาอาหารประเภทอื่นมานำเสนอแก่ลูกค้า
เมื่อปั้นเองแล้วมันช้า การซื้อกิจการอื่น ก็น่าจะเป็นทางลัดที่เติบโตได้เร็วกว่า
การซื้อแหลมเจริญ อาจทำให้ MK นำความรู้ของตนมาพัฒนาต่อยอดให้แหลมเจริญ
ก็ต้องติดตามว่าแหลมเจริญภายใต้เงาของ MK ในอนาคตจะเป็นอย่างไร
ไม่แน่ว่าต่อไปเราอาจจะได้เห็นพนักงานเต้น ในแหลมเจริญ ก็เป็นได้..
╔═════════════════╗
Blockdit แอปที่เป็นเหมือน คลังความรู้ขนาดใหญ่
อ่านฟรี โหลดเลย 
╚═════════════════╝
Reference
-set.or.th